પ્રિયાને લઈને તે અને રાજીવ ડ્રાઈવીન સિનેમામાં ગયા. ત્યાં ફિલ્મ ચાલુ થઈ ત્યારે કોલ્ડ્રિંક્સમાં ઘેનની દવા નાંખી તેને પીવડાવી દીધી. પ્રિયા કારમાં જ બેભાન થઈ ગઈ અને ઓશીકાથી તેનું મોં દબાવી દીધુ. પ્રિયા હલતી પણ ન હતી. અમને લાગ્યું તે મરી ગઈ છે. માટે ફિલ્મ પુરી થાય તે પહેલા જ પ્રિયાને પાછળની સીટમાં નાંખીને લાશનો નિકાલ કરવા એસ.જી હાઈવે પર ગયા. આગળ જતા નાળું જોયુ અને અંધારૂ પણ થઈ ગયુ હતુ. કોઈ જોવે નહીં તેમ પ્રિયાને નાળામાં ફેંકીને જતા રહ્યાં. પોલીસને સમજાઈ ગયું કે, ઘેન વાળું કોલ્ડ્રિંક્સ આપીને જ્યારે વિરેન્દ્રએ પ્રિયાનો શ્વાસ રૂંધ્યો હશે ત્યારે તે નહીં મરી હોય. તેને પાણીમાં ફેંક્યા પછી મોત થયું છે. પી.આઈ ચાવડા અને પી.એસ.આઈ. ગઢિયાની જુગલજોડીએ હત્યાનો ભેદ ઉકેલી નાંખ્યો અને આખી રાતની પુછપરછ પછી બીજા દિવસે સવારે પાંચ વાગ્યે પ્રિયાના મોત બદલ હત્યાનો ગુનો નોંધી આરોપી તરીકે તેના મંગેતર વિરેન્દ્ર અને તેના મિત્ર રાજીવની ધરપકડ કરી હતી.